钦定古今图书集成/明伦汇编/氏族典/第389卷 > 李夷简
## 钦定古今图书集成/明伦汇编/氏族典/第389卷 > 李夷简

按《唐书李夷简传》：“夷简，字易之，郑惠王元懿四世孙。
以宗室子始补郑丞，弃官去，擢进士第，中拔萃科，调
蓝田尉，迁监察御史。坐小累，下迁虔州司户参军。九
岁，复为殿中侍御史。元和时至御史中丞。京兆尹杨凭性骜侻，始为江南观察使，冒没于财。夷简为属刺
史，不为凭所礼。至是发其贪，凭贬临贺尉，夷简以户”
部侍郎判度支，俄检校礼部尚书、山东道节度使，徙
剑南。十三年，召为御史大夫，进门下侍郎、同中书门
下平章事。李师道方叛，裴度当国，帝倚以平贼。夷简
自谓“才不能有以过度”，乃求外迁，为淮南节度使。穆
宗立，以右仆射召，辞不拜。复以检校左仆射分司东
郡。明年卒。